དཔལ་འབར་རྫོང་ནས།བོད་ཤར་ཕྱོགས་ཆབ་མདོ་ས་ཁུལ་མངའ་ཁོངས་སུ་ཡོད་ཅིང་།མཐོ་ཚད་རྒྱ་མཚོའི་ངོས།རྨིད་༣༥༠༠༣༦༠༠ཙམ་ཡོད།སྤྱིར་ས་མ་འབྲོག་ལས།ཞིང་པ་ཤས་ཆེ་ཙམ་ཡིན།མཛེས་སྡུག་ལྡན་པའི་ཡུལ་ལྗོངས་མང་པོ་ཡོད་པ་ལས།དཔེར་ན།ཕུ་ཡུལ་ཤང་དུ་རིགས་གསུམ་མགོན་པོའི་བླ་མཚོ་གསུམ་ཡོད་པ་ལས།མཚོ་དཀར་པོ་སྤྱན་རས་གཟིགས་ཀྱི་བླ་མཚོ།སེར་པོ་འཇམ་དཔལ་དབྱངས་ཀྱི་བླ་མཚོ།ནག་པོ་ཕྱག་ན་རྡོ་རྗེའི་བླ་མཚོ་ཞེས།ངོ་མཚར་ཅན་གྱི་མཚོ་གསུམ་ཡོད་པ་དེ།ལོ་རྒྱུས་ཐོག་ཆུ་ལ་རང་བྱུང་གི་ཚོན་ཁྲ་ཡོད་པའི་མཚོ་དེ།རྒྱལ་སྤྱིའི་ཐོག་ཨང་དང་པོ་དེ་ཡིན།གཞན་ཡང་རྔོད་པ་ཤང་ཞེས་པ་དེ།གང་བ་ཕུག་མོ་ཞེས་པའི་དབྱར་དགུན་དུས་བཞིར།ལོ་ངོ་སྟོང་ཕྲག་དུ་མའི་གངས་རྒན་དེ་དག་དཀར་ཞིང་བརྗིད་ལ་མཐོ་ཞིང་རྔམས།གངས་འདབས་ན་སྔོ་ལྗང་ཅན་གྱིས་སྤངས་ལྗོངས་དང་ནག་ཚལ་མཛེས་ཤིང་ཉམས་དགའ་བ་དེ་དག།དངོས་སུ་སླེབ་ན་མ་གཏོག་བཤད་ན་ཡིད་ཆེས་དཀའ་བའི་མཛེས་ལྗོངས་ཤིན་ཏུ་མང་པོ་ཡོད།